Afgørelse om, hvorvidt sagen skulle henvises til Sø- og Handelsretten, jf. retsplejelovens § 226, stk. 1
Ret: Retten i Aarhus (1. instans)
Faggruppe: Civilsag — Almindelig civil sag
Sagsemner: Retspleje og civilproces;

Retten i Aarhus

Udskrift af retsbogen

Den 4. december 2007 kl. 10:00 blev retten sat på Tinghuset af Dommer.

Der blev foretaget i offentligt retsmøde
sag nr. BS 3-1744/2007:

Århus Kommune/Arbejdsmarkedsafd./Regres
att. Person
Adresse
8000 Århus C
mod
Dansk Erhverv som mandatar for F. Salling A/S
c/o Dansk Supermarked - Administrationen
Bjødstrupvej 18
8270 Højbjerg

Der blev fremlagt:

- Stævning modtaget den 19. januar 2007
- Brev fra advokat Mai-Brit Knudsen modtaget den 10. august 2007
- Brev og svarskrift fra advokat Mai-Brit Knudsen modtaget den 13.
september 2007

- Replik modtaget den 24. september 2007.

Sagsøgte har påstået sagen henvist til Sø- og Handelsretten, subsidiært
landsret jf. retsplejelovens § 226, stk. 1 under henvisning til, at sagen om-
handler lovfortolkning af principiel karakter. Sagsøgte har endvidere anført,
at sagens afgørelse vil have betydning for fremtidige sager vedrørende regre-
skrav, der falder ind under ikrafttrædelsesbestemmelsen i sygedagpengelo-
vens § 81, der ikke stemmer overens med lovens generelle ikrafttrædelses-
tidspunkt.

Sagsøgeren har nedlagt påstand om, at sagen ikke henvises til landsret eller
Sø- og Handelsretten, men afgøres af byretten. Sagsøgeren har gjort gælden-
de, at sagen ikke har principiel karakter eller betydning for fremtidige sager.

Retten afsagde

Kendelse

Sagen handler om sagsøgerens evt. krav på regres hos sagsøgte som arbejds-
giver for udbetalte sygedagpenge for en arbejdsulykke. Efter sagens karakter
er der i medfør af retsplejelovens § 227 ikke grundlag for at henvise sagen til
behandling ved Sø- og Handelsretten.

STD061998-S01-ST01-K180.03-T2-L01-M00-\R20



Under sagen er der blandt andet tvist om, hvorledes ikrafttrædelsesbestem-
melsen i sygedagpengelovens § 81 skal fortolkes, herunder om sager, hvor 1.
sygedag ligger før ikrafttrædelsestidspunktet for loven den 3. juli 2006, men
strækker sig ud over ikrafttrædelsestidspunktet skal behandles efter de hidti-
dige regler eller efter den nye sygedagpengelov.

Da denne problematik imidlertid må antages kun at berøre et begrænset an-
tal sager er sagen ikke af principiel karakter og påstanden om henvisning til
landsret tages derfor ikke til følge jf. retsplejelovens § 226, stk. 1, e.c.

Thi bestemmes

Sagen henvises ikke til Sø- og Handelsretten eller landsret.

Sagen udsat.

Retten hævet.

Dommer